Η Ελληνική Παραγωγή - Συμβούλιο Βιομηχανιών για την Ανάπτυξη, είναι ένας νεοσύστατος βιομηχανικός φορέας και προσδιορίζεται ως αστική μη κερδοσκοπική εταιρία. Ιδρύθηκε στις 5 Απριλίου 2017 στην Αθήνα και ο σκοπός της είναι η επανασυσπείρωση της παραδοσιακής «βιομηχανίας» στην Ελλάδα, μετά από πρωτοβουλία ενός αριθμού βιομηχάνων και βιομηχανικών συνδέσμων.

Ιστορικό
--------

Το 2007 με τη μετονομασία του ΣΕΒ, από «Σύνδεσμος Ελληνικών Βιομηχανιών» σε «Σύνδεσμο Επιχειρήσεων και Βιομηχανιών», έγινε ένα άνοιγμα του Συνδέσμου και σε άλλους επιχειρηματικούς κλάδους, που τελικά, σύμφωνα με ορισμένους βιομηχάνους, οδήγησε σε μια «διάθλαση» των ενδιαφερόντων του. Έτσι, μια ομάδα μικρών, μεσαίων και μεγάλων βιομηχανικών επιχειρήσεων, καθώς και βιομηχανικών συνδέσμων της χώρας, προχώρησε σε μια συλλογική πρωτοβουλία για την ενδυνάμωση του ρόλου της μεταποιητικής βιομηχανίας, συμπεριλαμβανομένου και του πρωτογενούς τομέα, καθώς και όλων των συνδεδεμένων αλυσίδων αξίας με απώτερο στόχο την ανάπτυξη της ελληνικής οικονομίας.

### Σκοπός

Ο κυρίαρχος στόχος της «ΕΛΛΗΝΙΚΗΣ ΠΑΡΑΓΩΓΗΣ» είναι η ανάδειξη και η ανάπτυξη μιας ανταγωνιστικής βιομηχανίας, που διασφαλίζει ισχυρή και βιώσιμη οικονομία, δημιουργία ποιοτικών θέσεων εργασίας, ισόρροπη ανάπτυξη, εξωστρέφεια και προστασία του περιβάλλοντος και, την προώθηση της τεχνολογικής προόδου και της καινοτομίας.

Μέλη
----

Στις 11 Ιανουαρίου 2018 προσχώρησαν νέα μέλη και από τα 12 μέλη που αριθμούσε κατά την ίδρυσή της τον Απρίλιο του 2017, αυξάνοντας τον αριθμό στα 41 μέλη. Στις 2 Μαΐου η «Ελληνική Παραγωγή» πραγματοποίησε την πρώτη της ετήσια γενική συνέλευση απο την οποία αναδείχθηκε και το νέο 15μελές διοικητικό της συμβούλιο, το οποίο αμέσως μετά ενέκρινε το αίτημα συμμετοχής 12 νέων εταιρειών ως συνδεδεμένων μελών, και έτσι ο φορέας συνολικά αριθμεί πλέον 53 μέλη. 

### Διοικητικό Συμβούλιο

Η σύνθεση του συμβουλίου, με αλφαβητική σειρά είναι η ακόλουθη:

  


| Α/Α | Μέλος | Εκπροσωπεί |
| --- | --- | --- |
| 1. | Αντωνίου Τέα | (Antopack) |
| 2. | Δοντάς Ευριπίδης | (Eπίλεκτος Κλωστοϋφαντουργία) |
| 3. | Έξαρχος Βασίλειος | (ΒΙΟΚΥΤ Συσκευασίες – Dunapack) |
| 4. | Καργαρώτος Ιάκωβος | (Παπαστράτος Α.Β.Ε.Σ. – PMI) |
| 5. | Κολιοπούλου Ελένη | (Σύνδεσμος Βιομηχανιών Θεσσαλίας και Κεντρικής Ελλάδος) |
| 6. | Λαβίδας Αθανάσιος | (Lavipharm) |
| 7. | Λώλος Παναγιώτης | (ΕΛΒΑΛΧΑΛΚΟΡ) |
| 8. | Μαθιός Δημήτριος | (Σύνδεσμος Βιομηχανιών Αττικής και Πειραιώς) |
| 9. | Μπαζίγος Εμμανουήλ | (Ν. ΜΠΑΖΙΓΟΣ Α.Β.Ε.Ε.) |
| 10. | Μπάρλος Κλεομένης | (Σύνδεσμος Βιομηχανιών Πελοποννήσου και Δυτικής Ελλάδος) |
| 11. | Πόρτολος Δημήτρης | (Ελληνικοί Λευκόλιθοι) |
| 12. | Σαββάκης Αθανάσιος | (Σύνδεσμος Βιομηχανιών Βορείου Ελλάδος) |
| 13. | Στασινόπουλος Μιχαήλ | (ΕΛΒΑΛΧΑΛΚΟΡ) |
| 14. | Σταύρου Ιωάννης | (Σύνδεσμος Βιομηχανιών Βορείου Ελλάδος) |
| 15. | Χανής Δημήτριος | (ΑΓΕΤ ΗΡΑΚΛΗΣ) |

Εξωτερικοί σύνδεσμοι
--------------------

 Επίσημη ιστοσελίδα

Παραπομπές
----------

1. ↑  Μ. Στασινόπουλος
2. ↑  «Ελληνική Παραγωγή»: Γιατί ιδρύθηκε ο νέος φορέας της βιομηχανίας
3. ↑  «Το «παιχνίδι του θρόνου» κλυδωνίζει τον ΣΕΒ, Νότη Παπαδόπουλο | Kathimerini».. Ανακτήθηκε στις 2018-02-24.
4. ↑  Naftemporiki (2017-06-04). ««*Ελληνική Παραγωγή* δεν σημαίνει αντι-ΣΕΒ»». Αρχειοθετήθηκε από το πρωτότυπο στις 2017-05-14.. Ανακτήθηκε στις 2018-02-24.
5. ↑  Ιδρύθηκε η «ΕΛΛΗΝΙΚΗ ΠΑΡΑΓΩΓΗ – Συμβούλιο Βιομηχανιών για την Ανάπτυξη»
6. ↑  Capital.gr. «31 νέα μέλη στην Ελληνική Παραγωγή». *Capital.gr*.. Ανακτήθηκε στις 2018-02-24.
7. ↑  Διορίστηκε νέο 15μελές διοικητικό συμβούλιο στην «Ελληνική Παραγωγή»
8. ↑  naftemporiki.gr. «Το νέο διοικητικό συμβούλιο της «Ελληνικής Παραγωγής»». *naftemporiki.gr*.. Ανακτήθηκε στις 2018-05-04.